Susan Lakot

Lt Col Susan Oruni Lakot, munnayudanda munnabyanjigiriza era munna maggye , eyaweerezaako ng’omubaka wa paalamenti omulonde ng’akiikirira amagye g'eggwanga  ga Uganda People’s Defence Forces (UPDF) mu paalamenti ey’ekkumi (2016–2021). 

 Obuvo bwe n'okusoma kwe 
Yazaalibwa nga 7 Omwezi ogwomusanvu 1975, mu disitulikiti y’e Kitgum, mu ttundutundu ery'obukiika kkono bwa Uganda. Yasomera mu Kitgum Public Primary School, ku misomo gye egy'omutendera ogwa pulayimale. Olwo  yagenda ku ssomero lya siniya erya "YY Okot Memorial College" mu Kitgum, gye yamalira emisomo gye egya siniya eyokuna ( O-Level). Yafuna satifikeeti emaliriza emisomo gya siniya , oluvannyuma lw'okumaliriza emisomo gye egya siniya ey'omukaaga ku sommero lya siniya erya Bukoyo Secondary School, mu kabuga k'e Iganga, mu 1993. 

Yaweebwa ekifo ku mu ttendekero ly’eggwanga ery'abasomesa (nga kati kitundu ku yunivasite y'e Kyambogo)

naatikkirwa mu 1999, ne dipulooma mu busomesa obwa siniya. Nga wayise emyaka kkumi, yatikkirwa okuva mu yunivasite y'e Ndejje ne ddiguli  ey'obusomesa. 

 Emirimu gye 
Okusinziira ku byafaayo bye ebiri ku mukutu gwa paalamenti ya Uganda, Susan Lakot yatandika okusomesa ku ssomero lya siniya ery'amaggye erya Bombo Army Secondary School, mu 2003, ng’omusomesa wa bulijjo. Nga wayise emyaka esatu, yakuzibwa okutuuka ku kifo ky'omumyuka w’omukulu w'esomero lye limu, era ng'owa bulijjo. 

Yeegatta ku ggye lye'eggwanga erya UPDF mu 2010. Omwaka gwe gumu ogwo, yasindikibwa mu ttendekero lya Uganda Junior Saff College , mu Jinja, disitulikiti y’e Jinja, mu ttundutundu ly'obuvanjuba bwa Uganda. Mu 2011, yalondebwa mu paalamenti ey’omwenda (2011–2016). Mu 2016, yaddamu okulondebwa mu paalamenti ey’ekkumi (2016–2021).   

 Amaka 
Major Susan Lakot yafumbirwa Saajenti Robert Abok omuserikale mu poliisi ya Uganda .  

 Laba ne 

 Amagye ga Uganda
 Flavia Byekwaso
 Olukalala lw'ababaka aba paalamenti ya Uganda ey'ekkumi
 Palamenti ya Uganda
 Eggye lya Uganda People's Defense Force

 Ebijuliziddwa 






 Ebijuliziddwa wabweru wa Wikipedia 

 Omukutu gwa Palamenti ya Uganda